**Информация за търговците на електрическа енергия относно мрежовия оператор в Североизточна България**

Електроразпределение Север притежава лицензия за разпределение на електрическа енергия в Североизточна България, обхващаща девет областни центъра: Варна, Добрич, Силистра, Търговище, Шумен, Горна Оряховица, Разград, Русе и Габрово. Дейността на Електроразпределение Север се регулира от Комисия за енергийно и водно регулиране (КЕВР).  
  
Отношенията между оператора на електроразпределителната мрежа Електроразпределение Север и търговците с електрическа енергия, снабдяващи крайни клиенти, се уреждат от нормативната уредба в Република България:

* Закон за енергетиката;
* Правила за търговия с електрическа енергия;
* Правила за измерване на количеството електрическа енергия;
* Рамкови договори

Договорни отношения **Рамков договор**

Всеки регистриран ТЪРГОВЕЦ може да сключи Рамков договор с Електроразпределение Север по силата на чл. 23 от Правилата за търговия с електрическа енергия и при съгласие на МРЕЖОВИЯ ОПЕРАТОР.  
  
Рамковият договор урежда взаимоотношенията между МРЕЖОВИЯ ОПЕРАТОР и ТЪРГОВЕЦА по отношение на:

* заплащането от страна на ТЪРГОВЕЦА на мрежови услуги на МРЕЖОВИЯ ОПЕРАТОР за клиенти, с които ТЪРГОВЕЦЪТ е договорил предоставянето на комбинирани услуги съгласно чл. 20 от ПТЕЕ за обекти на крайни клиенти, производители в режим на потребление и оператори за съхранение на енергия;
* реда и начина за включване/изключване на обекти в Приложение 1 (списък на обектите на клиентите) към Рамковия договор;
* реда, по който ще се извършва обменът на данни и информация във връзка с дейностите по достъп до разпределителната мрежа и/или пренос и разпределение на електрическа енергия през разпределителната мрежа за всеки обект на клиент на мрежата, с който ТЪРГОВЕЦЪТ е сключил договор за комбинирани услуги;
* реда, по който ще се фактурират и заплащат предоставените мрежови услуги на клиентите на Електроразпределение Север, с които ТЪРГОВЕЦЪТ има сключен договор за комбинирани услуги;
* начина за получаване на фактурите;
* реда, правата на страните и условията, при които може да се изисква и съответно да се извършва преустановяване и възстановяване на снабдяването с електрическа енергия на обекти на клиенти по искане на ТЪРГОВЕЦА;
* реда и начина за прекратяване на Рамковия договор.
* начините за комуникация.

За сключване на [Рамков договор](https://www.elyug.bg/getdoc/db8c0b88-9994-4f35-8c2a-84cbf289feda/MH045_StandardFrameworkcontractwithelectricitytrad.aspx) с МРЕЖОВИЯ ОПЕРАТОР, ТЪРГОВЕЦЪТ следва да:

* подаде до МРЕЖОВИЯ ОПЕРАТОР искане за сключване на Рамков договор в свободен текст на имейл адреси Epro Varna Frame Contract [Frame.contract@energo-pro.bg](mailto:Frame.contract@energo-pro.bg) или ERP Sever Info [info@erpsever.bg](mailto:info@erpsever.bg), като приложи копие от издадената му от КЕВР лицензия за търговия с електрическа енергия;
* при сключването на Рамковия договор ТЪРГОВЕЦЪТ следва да предостави на МРЕЖОВИЯ ОПЕРАТОР попълнено и оформено Приложение №2 с посочени лица за контакт с адреси, телефонни номера, факсове и e-mail адреси;
* изпълнението на предмета на договора започва от първо число на месеца след подписването на Приложение №1 към договора и при наличие на предоставено от страна на ТЪРГОВЕЦА гаранционно обезпечение, изчислено по ред и начин определен в Рамковия договор.
* ако ТЪРГОВЕЦЪТ желае да добави обекти на клиенти към Рамковия договор, това може да стане от 1-во число на месеца, следващ влизането в сила на Рамковия договор. За целта ТЪРГОВЕЦЪТ следва да представи на МРЕЖОВИЯ ОПЕРАТОР попълнено и оформено Приложение №1, а именно списък на обектите на клиентите.

Рамковият договор се изготвя и оформя от страна на МРЕЖОВИЯ ОПЕРАТОР в електронен формат. Договорът се изпраща на посочения в Приложение №2 имейл адрес за кореспонденция на ТЪРГОВЕЦА. ТЪРГОВЕЦЪТ полага квалифициран електронен подпис и връща надлежно договора на МРЕЖОВИЯ ОПЕРАТОР на имейл адрес: Epro Varna Frame Contract [Frame.contract@energo-pro.bg](mailto:Frame.contract@energo-pro.bg) за полагане на подпис от страна на Електроразпределение Север АД. МРЕЖОВИЯТ ОПЕРАТОР полага квалифициран електронен подпис на договора, след което изпраща същия по имейл на ТЪРГОВЕЦА. Добавяне/изключване на обекти на клиенти към Рамковия договор е възможно през всеки един следващ месец, като следва да се има предвид, че добавянето/изключването става винаги и само от 1-во число на месеца.  
   
**1.** За добавяне/изключване на обекти с Периодичен товаров профил (ПТП) на използваната електрическа енергия, до 15-то число на месеца, предхождащ 1-во число на месеца, от който се желае добавянето на обектите, ТЪРГОВЕЦЪТ предоставя:

* Приложение 1 в електронен формат на имейл адрес Epro Varna Frame Contract [Frame.contract@energo-pro.bg](mailto:Frame.contract@energo-pro.bg), оформен от него списък с обектите на клиенти (по образеца на Приложение №1) със сключени договори за комбинирани услуги и заявена процедура по смяна на доставчик;
* за включване на обекти: попълнени и оформени от ТЪРГОВЕЦА декларации в електронен формат (по образеца на Приложения №3), които са подписани с квалифициран електронен подпис – подава се декларация за всеки отделен клиент, за обектите, по отношение на които той прехвърля отговорността за плащане на задълженията за използвани мрежови услуги на своя доставчик. За новозаявена процедура по смяна на координатор на балансираща група е необходимо при регистриране на заявление за смяна на доставчик и/или координатор на балансираща група ТЪРГОВЕЦЪТ да отбележи в заявлението, че за обекта има сключен договор за комбинирани услуги.
* за изключване на обекти: попълнени от ТЪРГОВЕЦА декларации за прекратен договор за комбинирани услуги с клиента. Декларациите следва да са в електронен формат, като същите са подписани с квалифициран електронен подпис и изпратени на имейл адрес Epro Varna Frame Contract [Frame.contract@energo-pro.bg](mailto:Frame.contract@energo-pro.bg).

**2.** За улеснение на ТЪРГОВЦИТЕ, МРЕЖОВИЯТ ОПЕРАТОР изпраща актуални списъци на всички входирани и одобрени за обработка заявления в Интернет портала за ОНЛАЙН УСЛУГИ на ЕНЕРГО-ПРО <https://online.energo-pro.bg> , за обекти със Стандартизиран товаров профил (СТП) и обекти с Периодичен товаров профил (ПТП), което да помогне при изготвяне на Приложение №1 към Рамковия договор.  
  
На основание на получените от ТЪРГОВЕЦА списък обекти на клиенти (Приложение №1) и декларации от клиентите (Приложения №3) със сключени договори за комбинирани услуги, МРЕЖОВИЯТ ОПЕРАТОР определя размера на изискуемото съгласно Рамковия договор обезпечение и уведомява ТЪРГОВЕЦА писмено, на посочения от него електронен адрес за кореспонденция. ТЪРГОВЕЦЪТ има право да избере формата на предоставяне на обезпечението:

* чрез безусловна и неотменима банкова гаранция в полза на Електроразпределение Север. Оригинал на банковата гаранция се изпраща с куриер към МРЕЖОВИЯ ОПЕРАТОР;
* чрез внасяне на гаранционен депозит по посочена от МРЕЖОВИЯ ОПЕРАТОР банкова сметка. Изпраща се копие на платежното нареждане по електронна поща на имейл адрес Epro Varna Frame Contract [Frame.contract@energo-pro.bg](mailto:Frame.contract@energo-pro.bg) .

След обезпечаването на обектите на ТЪРГОВЕЦА по рамковия договор с безуславна и неотменяема банкова гаранция или депозит, МРЕЖОВИЯ ОПЕРАТОР конфигурира билинг системата си за фактуриране на мрежовите услуги на посочените обекти на клиенти към доставчика.